Charli D'Amelio

Charli Grace D'AMELIO /dəˈmɪlioʊ/ (naskita la 1-an de majo 2004 en Norwalk, Konektikuto) estas usona influanto (tiktokisto). Ŝi akiris internacian famon per la socia reto TikTok, kie ŝi havas pli ol 150 milionojn da abonantoj (ĝis julio 2023). D'Amelio provizore posedis la plej sekvatan TikTok- konton en la mondo kaj tiel gajnis eniron en la Guinness-libron de rekordoj. En junio 2022, ŝi estis anstataŭigita de Khaby Lame en ĉi tiu ĉefa loko. "About charli d'amelio". YouTube.

The New York Times nomis ŝin "la reganta reĝino de TikTok".

 Kariero 
La kariero de D'Amelio komenciĝis ĉe TikTok en la somero de 2019 per simpla dancrutino nomita "Move With Joy" (Movu kun Ĝojo), kiu rapide disvastiĝis. La unuaj filmetoj ĉiu atingis 2 milionojn da spektoj. La fama kantistino Bebe Rexha notis la dancadon de D'Amelio kaj invitis ŝin partopreni en sia koncerto kun la Jonas Brothers. La filmeto de ŝia dancado ĉe la koncerto rapide disvastiĝis en la interreto, kio signife pliigis ŝian sekvantaron.

En julio 2020, ŝi havis 77.1 milionojn da sekvantoj ĉe TikTok, 25.8 milionojn da sekvantoj ĉe Instagram, 6.24 milionojn da abonantoj ĉe YouTube, kaj pli ol 2.5 milionojn da sekvantoj ĉe Twitter. En nur 11 monatoj, ŝi fariĝis la plej sekvata persono en la socia amaskomunikila platformo TikTok. Ŝi superis la antaŭan plej sekvatan personon, Lauren Gray, en marto 2020.

Ŝi estis parto de la TikTok-kunlaboraĵo " Hype House " kune kun 18 aliaj, inkluzive de Addison Rae kaj Dixie D'Amelio, ŝia fratino. 

D'Amelio estis ĉikanata pro ŝia aspekto. Ŝi kaj ŝia fratino Dixie kunlaboras kun UNICEF por paroli kontraŭ reta ĉikanado kaj la danĝeroj de serĉado de famo en sociaj retoj.

La 22-an de novembro 2020, Charli fariĝis la unua TikTok- uzanto kiu atingis 100 milionojn da sekvantoj.  

 Referencoj 

 Eksteraj ligiloj 





Kategorio:Italaj usonanoj
Kategorio:Italaj dancistoj